
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea proiectului „Investiții în echipamente și materiale destinate reducerii riscului de infecții nosocomiale la Spitalul Orășenesc Deta”, cât și a cheltuielilor legate de proiect.
Analizând temeiurile juridice, respectiv:

a) Ordinul nr. 2736/2022 prin care s-a aprobat Ghidul beneficiarului pentru investiția specifică: I2.4. Echipamente şi materiale destinate reducerii riscului de infecții nosocomiale din cadrul pilonului V: Sănătate şi reziliență instituțională - componenta 12: Sănătate - investiția I2. Dezvoltarea infrastructurii spitalicești publice;

b) art. 129 alin. (2), litera b) și alin. (4) litera g) din O.U.G. nr. 57/2019 privind Codul Administrativ, cu modificările și completările ulterioare;

c) O.U.G. nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare.

Ținând cont de:

a) referatul de aprobare nr. 12.002/14.12.2022 al Primarului orașului Deta, în calitatea sa de iniţiator;

b) raportul Compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta, înregistrat sub. nr. 12.099/14.12.2022;
c) avizele consultative ale Comisiei Economice și Comisiei Sociale ale Consiliului local.

În temeiul prevederilor art. 129 alin. (14) și art. 196 alin. (1), lit. a) din Ordonanța de Urgență a Guvernului nr. 57/2019 privind Codul Administrativ cu modificările și completările ulterioare.

Consiliul local al orașului Deta adoptă prezenta hotărâre:

Art. 1 - Se aprobă proiectul „Investiții în echipamente și materiale destinate reducerii riscului de infecții nosocomiale la Spitalul Orășenesc Deta” în vederea finanțării acestuia în cadrul Planul Național De Redresare Și Reziliență - Componenta C12 – Sănătate - Investiția 2. Dezvoltarea infrastructurii spitalicești publice- I2.4. Echipamente și materiale destinate reducerii riscului de infecții nosocomiale, apelul de proiecte MS-0024.
Art. 2 - Se aprobă valoarea totală a proiectului „Investiții în echipamente și materiale destinate reducerii riscului de infecții nosocomiale la Spitalul Orășenesc Deta”, în cuantum de 16.910.416,40 lei (inclusiv TVA).
Art. 3 - Se aprobă contribuția proprie în proiect a 3.212.979,12 lei, reprezentând achitarea tuturor cheltuielilor neeligibile ale proiectului. (TVA -ul recuperabil)

Art. 4 - Sumele reprezentând cheltuieli conexe ce pot apărea pe durata implementării proiectului „Investiții în echipamente și materiale destinate reducerii riscului de infecții nosocomiale la Spitalul Orășenesc Deta” pentru implementarea proiectului în condiții optime, se vor asigura din bugetul local al orașului Deta.
Art. 5 -  Se vor asigura toate resursele financiare necesare implementării.

Art. 6 -  Se certifică valorile de: Rata infecțiilor nosocomiale: 4/Rata infecțiilor Clostridium difficile: 0/ Rata infecțiilor microorganisme MDR: 0/Numărului de probe analizate de microbiologie: 1807/Gradul de ocupare al unității sanitare 24,12% , prevăzută în  Anexa 1 – cererea de finanțare în conformitate cu raportările oficiale aferente anului de referință 2020.
Art. 7 -  Se împuternicește dl dr. Lăpădatu Alin Adrian să semneze toate actele necesare și contractul de finanțare în numele Spitalului Orășenesc Deta și al Partenerului - Orașul Deta.

Art. 8 – Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului – Județul Timiș;

- Primarului orașului Deta;

- Compartimentului Administrație publică locală, protocol;

- Compartimentul Dezvoltare economico-sociala, prognoze si analize;

- Serviciul Urbanism, autorizarea executării lucrărilor și administrarea patrimoniului;

- Serviciul Buget, contabilitate, finanțe, impozite și taxe;
- Spitalului orășenesc Deta;
- prin publicare pe site-ul Primăriei orașului Deta www.detatm.ro – Monitorul Oficial Local. 

